CELEX: 62021TN0531
Language: el
Date: 2021-08-31 00:00:00
Title: Υπόθεση T-531/21: Προσφυγή-αγωγή της 31ης Αυγούστου 2021 — QN κατά Επιτροπής

15.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/47
            
         
      Προσφυγή-αγωγή της 31ης Αυγούστου 2021 — QN κατά Επιτροπής
      (Υπόθεση T-531/21)
      (2021/C 462/56)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: QN (εκπρόσωποι: L. Levi και N. Flandin, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της καθής-εναγομένης περί μη προαγωγής του προσφεύγοντος-ενάγοντος, η οποία προκύπτει από την από 12 Νοεμβρίου 2020 δημοσίευση της διοικητικής ανακοινώσεως αριθ. 32-2020 με την οποία ολοκληρώθηκε η περίοδος προαγωγών 2020 και παρουσιάσθηκε κατάλογος προαγωγών στον οποίο δεν εμφανίζεται το όνομα του προσφεύγοντος-ενάγοντος·
               
            
                  —
               
               
                  να ακυρώσει επίσης, καθόσον είναι αναγκαίο, την απόφαση της 1ης Ιουνίου 2021 που έλαβε η καθής-εναγομένη και με την οποία απορρίφθηκε η ένσταση που υπέβαλε ο προσφεύγων-ενάγων κατά της απόφασης περί μη προαγωγής·
               
            
                  —
               
               
                  να επιδικάσει χρηματική ικανοποίηση για την ηθική βλάβη που υπέστη ο προσφεύγων-ενάγων·
               
            
                  —
               
               
                  να διατάξει την καθής-εναγομένη, σύμφωνα με το άρθρο 89 του Κανονισμού Διαδικασίας του Γενικού Δικαστηρίου, να εκδώσει ένα ανωνυμοποιημένο αντίγραφο των πρακτικών της συνεδρίασης με την επιτροπή ίσης εκπροσωπήσεως για τις προαγωγές καθώς και των πρακτικών της συνεδρίασης μεταξύ των εκπροσώπων της κεντρικής επιτροπής προσωπικού και του γενικού διευθυντή της Γενικής Διεύθυνσης Φορολογίας και Τελωνειακής Ένωσης (DG TAXUD)·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του ο προσφεύγων-ενάγων προβάλλει τρεις ισχυρισμούς.
      
                  1.
               
               
                  Με τον πρώτο ισχυρισμό προβάλλεται παράβαση του άρθρου 45 του Κανονισμού Υπηρεσιακής Καταστάσεως των υπαλλήλων και του άρθρου 4, παράγραφος 1, της αποφάσεως της Επιτροπής C(2013) 8968 τελικό, της 16ης Δεκεμβρίου 2013.
               
            
                  2.
               
               
                  Με τον δεύτερο ισχυρισμό προβάλλεται παραβίαση της αρχής της ίσης μεταχειρίσεως — Παράβαση του άρθρου 41, παράγραφος 1, του Χάρτη Θεμελιωδών Δικαιωμάτων της Ευρωπαϊκής Ένωσης — Παράβαση των κανόνων περί αντικειμενικότητας και αμεροληψίας
               
            
                  3.
               
               
                  Με τον τρίτο ισχυρισμό προβάλλεται παράβαση της υποχρέωσης αιτιολογήσεως — Παράβαση του άρθρου 41, παράγραφος 2, του Χάρτη Θεμελιωδών Δικαιωμάτων της Ευρωπαϊκής Ένωσης, σε συνδυασμό με παράβαση του άρθρου 296, παράγραφος 2, ΣΛΕΕ.